# Aldona Kovienė-Verbickaitė

### Straipsnis iš Vikipedijos, laisvosios enciklopedijos.

Aldona Kovienė-Verbickaitė

Aldona Kovienė-Verbickaitė (1958 m. sausio 15 d. Kurpikų k., Vilkaviškio r.), choro dirigentė.

## [taisyti] Biografija

Baigusi Kybartų K. Donelaičio vidurinę mokyklą , 1976 – 1980 choro dirigavimo mokėsi Vilniaus kultūros mokykloje (dėst. A. Petrošiūtė). 1980 – 1985 choro dirigavimą studijavo neakivaizdiniu būdu Lietuvos valstybinės konservatorijos Klaipėdos fakultetuose (doc. R. Varno klasė).

Nuo 1980 Prienų rajoninių kultūros namų (kultūros centro) mišriojo choro meno vadovė ir dirigentė. Jį parengė 1990 Lietuvos tautinei, 1994 I ir 1998 II Pasaulio lietuvių dainų šventėms Vilniuje, 1995 ir 1997 Baltijos ir Šiaurės šalių dainų šventei Rygoje ir Gotlande (Švedija), taip pat rajoninėms dainų šventėms. Choras dalyvavo regioniniuose ir respublikiniuose konkursuose, J. Naujalio (Raudondvaryje), Č. Sasnausko (Kapčiamiestyje), J. Bendoriaus (Marijampolėje) konkursuose. 1982 – 1985 chorvedė vadovavo Prienų rajono kultūros darbuotojų moterų chorui, kurį parengė 1983 respublikiniam moterų ir vyrų chorų sąskrydžiui Šiauliuose.

A. Kovienė – Prienų rajono vokalinių kolektyvų konsultantė, rajoninių dainų švenčių organizatorė, dirigentė ir vyr. dirigentė.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/l/d/Aldona_Kovien%C4%97-Verbickait%C4%97_972d.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška